Դարյա Կլյուկինա

Դարյա Իգորևնա Չոպովա (Կլյուկինա) (, ), ռուս մոդել և դերասանուհի։ Համբավ է ձեռք բերել՝ մասնակցելով ՏՆՏ հեռուստաալիքի «Ամուրի» ռեալիթի շոուի հինգերորդ և վեցերորդ եթերաշրջաններին։

Կենսագրություն 
Դարյա Կլյուկինան ծնվել և մեծացել է Ռուսաստանի Սվերդլովսկի մարզի Կարպինսկ քաղաքում։ Մայրը՝ Օլգա Յուրևնան, դաշնամուրի ուսուցչուհի է, հայրը՝ Իգորը, զինվորական է, Պատիժների կատարման պետական վարչության ծառայող, ապրում է Սեվերոդվինսկում։ Ծնողները բաժանվել են այն ժամանակ, երբ Դարյան սովորում էր բարձրագույն ուսումնական հաստատությունում։

4 տարեկանում Դաշային տվել են վաղ գեղարվեստական զարգացման խմբակ։ Հետո ընդունվել է երաժշտական դպրոց, որտեղ սովորել է դաշնամուր և կիթառ նվագել, նաև անսամբլում զբաղվել է երգչախմբային երգեցողությամբ։

5 տարեկանում Դարյան վախեցել է շնից, որը հանգեցրել է խոսքի առանձնահատկության՝ կակազության։

2012 թվականին Դարյան Կարպինսկից տեղափոխվել է Եկատերինբուրգ, որտեղ ընդունվել է Ուրալի դաշնային համալսարանի Բորիս Նիկոլայևիչ Ելցինի անվան «Պետական և մունիցիպալ կառավարման ֆակուլտետ»։ Սկսել է աշխատել գովազդային թերթիկներ բաժանելով, մի քանի ամիս աշխատել է որպես շինարարական նյութերի վաճառքի մենեջեր, աշխատել է որպես մոդել, նկարահանվել է գովազդում, ավելի ուշ յուրացրել է վարսահարդար-ոճաբանի մասնագիտությանը։

Որոշ ժամանակ ապրել է Սոչիում, որտեղ աշխատել է ֆոտոմոդել և իր ընկերոջ և երկվորյակ եղբոր հետ մասնակցել է Frap սուրճի պատրաստման և ղեկավարման աշխատանքներին։

2017 թվականին, ավարտելով համալսարանը, Դարյան տեղափոխվել է Մոսկվա։

Անձնական կյանք 
Իր անձնական կյանքի մասին Դարյան նախընտրում է չխոսել։ 2019 թվականի փետրվարի 1-ին՝ ծննդյան տարեդարձը տոնելիս Դաշան հյուրերին հայտարարել է այն մասին, որ ամուսնանում է «Գազպրոմ-մեդիայի» թոփ մենեջեր Վլադիմիր Չոպովի հետ։ Դարյայի ամուսինը «Գազպրոմ մեդիայի» գործադիր տնօրենն է, որը պատասխանատու է բիզնեսի կառավարման համար՝ ներառյալ հեռուստաալիքների հեռարձակման ապահովումը (մասնավորապես՝ ՏՆՏ), տարածաշրջանային ցանցի զարգացումը, գովազդային գույքի մոնետիզացումը, ներդրումային նախագծերի իրականացումը։

Ամուսնության գրանցումը տեղի է ունեցել 2019 թվականի սեպտեմբերի 19-ին Մոսկվայում՝ Տուշինսկում։ Հանդիսավոր արարողությունը տեղի է ունեցել 2019 թվականի հոկտեմբերի 4-ին Իտալիայում՝ Կոմո լճի ափին գտնվող Balbiano շքեղ առանձնատանը։ Հարսնացուն փոխել է Էլի Սաաբ բրենդի երկու հարսանեկան զգեստ, հյուրերին զվարճացրել են Նիկոլայ Բասկովը, Դիմա Բիլանը և Քեթա Թոփուրիան։ Հարսանիքը համարվել է ամենանորաձև հարսանիքներից մեկը։ Հարսանիքից հետո Դարյան իր ազգանունը փոխել և վերցրել է ամուսնու Չոպովա ազգանունը։

«Ամուրի» շոու 
2016 թվականին Դարյան դերասան Իլյա Գլիննիկովի հետ մասնակցել է ՏՆՏ հեռուստաալիքի հայտնի «Ամուրի» ռեալիթի շոուի հինգերորդ եթերաշրջանի քասթինգին։ Նախագծի առաջին սերիայի թողարկումից հետո պարզ է դարձել, որ Դարյան հաղթանակի գլխավոր հավակնորդներից մեկն է, սակայն նախագծի կեսից լքել է այն իր ցանկությամբ, քանի որ չի կարողացել փոխադարձաբար պատասխանել երիտասարդի զգացմունքներին։

2017 թվականին Դարյան մասնակցել է հայտնի երգիչ Եգոր Կրիդի մասնակցությամբ «Ամուրի» շոուի վեցերորդ եթերաշրջանին։ Արդյունքում Դարյան ճանաչվել է նախագծի հաղթող։ Երիտասարդների հետագա հարաբերությունների մասին ոչինչ հայտնի չէր, զույգը չի մեկնաբանել իրենց անձնական կյանքը։ 2019 թվականի մարտին Դարյան պատմել է, որ հարաբերություններն եղել են, բայց Եգորի հետ իրենք «բնավորություններով չեն համապատասխանել»։

Բլոգերություն 
Դարյան իր էջն է վարում Ինստագրամում։ 2019 թվականի հոկտեմբերին նրա հետևորդների թիվը կազմել է 2,7 միլիոն։

Նաև սկսել է ՅուԹյուբում վարել իր KLUKVA տեսաալիքը։ Առաջին վլոգը թողարկվել է 2018 թվականի մայիսի 14-ին։ Իր վլոգների ընթացքում պատմել է ճանապարհորդությունների, գեղեցկության ոլորտի և տարբեր նախագծերի մասին, որոնց մասնակցել է որպես մոդել կամ դերասանուհի։ 2020 թվականի մայիսին հետևորդների թիվը կազմել է 180 հազար։

Որպես բլոգեր՝ Դարյա Կլյուկինին հրավիրել են տարբեր միջոցառումների ու շնորհանդեսների։ Երևացել է այնպիսի աշխարհիկ միջոցառումներում, ինչպիսիք են պարֆյումեր Նարսիսո Ռոդրիգեսի հետ հանդիպումը, L’Oréal արտադրանքի գծի ներկայացումը և շատ ուրիշների։

Դարյայի տնօրենն ու գործակալը նրա լավագույն ընկերուհի Դուսեյ Բուբելն է, որը 2019 թվականի օգոստոսին «Գազպրոմ-մեդիա»-ի հետ համատեղ դարձել է Bubel MGT տաղանդների գործակալության համասեփականատերը, որը զբաղվել է «հայտնի անձանց առաջխաղացմամաբ և սոցիալական ցանցերում նրանց հաշիվների մոնետիզացմամբ»՝ մասնավորապես օգտագործելով ՏՆՏ-ի «Ամուրի» և «Պլան Բ» նախագծերը։

Գովազդային գործունեություն 
Որպես բլոգեր կամ մոդել Դարյա Կլյուկինան համագործակցել է հայտնի բրենդերի՝ Լ’Էտուալի, Էլի Սաաբի, Nina Ricci-ի, McArthurGlen-ի, Guess-ի, Kenzo-ի, Սբերբանկի, Ալֆա բանկի, Polaris-ի, Aqua Minerale-ի և գերժամանակակից ամսագրերի՝ Վոգի, Elle-ի, Cosmopolitan-ի, Glamour-ի հետ։

2018 թվականի ամռանը դարձել է Լ’Էտուալ բրենդի դեմքը։ Ռուսաստանում այս նախագծի շրջանակներում մասնակցել է ցանցի խանութներում անցկացվող հանդիպումներին և վարպետության դասերին։

2019 թվականի հունվարին Կոլումբիայում նկարահնվել է Nina Ricci օծանելիքի գովազդում։ Ռուսաստանում Դարյան «Ամուրի» շոուի մյուս մասնակիցների՝ Վիկտորյա Կորոտկովայի և Դուսեյ Բուբելի հետ դարձել է ապրանքանիշի թվային դեմքը։

Գովազդային տեսահոլովակներ 
 2018 թվականի մայիս՝ Polaris գովազդ
 2018 թվականի մայիս՝ MAKE UP FOR EVER գովազդային հոլովակ
 2018 թվականի սեպտեմբեր՝ Ռեգինա Տոդորենկոյի և Սամարա Մուստաֆայի հետ համատեղ Paradise от L’Oréal Paris ընկերության սևաներկի գովազդ
 2018 թվականի աշնանը նկարահանվել է «Always» ընկերության գովազդում և դարձել ապրանքանիշի բրենդի նոր դեսպանը։
 2018 թվականի դեկտեմբերին Դարիայի մասնակցությամբ թողարկվել է L’ORÉAL PARIS-ի UNLIMITED նոր սևաներկերի գովազդը։

Դերասանական աշխատանք

Ֆիլմեր և սերիալներ 
 2018 թվականին խաղացել է էպիզոդիկ դեր կատակերգական «Փողոց» հեռուստասերիալում (77 սերիա, Կարինի դերում, Արկադի սիրուհի, Վահրուշևայի ամուսին)։
 «Էգ աղոթարար» սերիալում, որը  2019 թվականին թողարկել է ՏՆՏ հեռուստաընկերությունը (գլխավոր հերոսուհիներից մեկը)։
 2019 թվականին ՏՆՏ (Կամեո) հեռուստաընկերությունը էկրան է բարձրացրել «Մեռած լիճ» սերիալը։

Երաժշտական տեսահոլովակներ 
 Միխայիլ Ռեշետնյակ (Միշա Մարվին) «Բաժանում» (26.05.2017)
 Վովա Սելիվանով (VAVAN) «Վատ սովորություն» (23.04.2018)
 Նիկիտա Դոլգաչյով (Daila) «Բլեֆ» (06.08.2018)
 Դիմա Բիլան «Կայծակ» (28.11.2018)
 Դաշա Կլյուկինա «Ոչ այնպես ինչպես բոլորի մոտ» (14.02.2020)։

Երաժշտական կարիերա 
2019 թվականի հունիսի 14-ին Դարյան թողարկել է «Հավասարակշռություն» վերնագրով իր առաջին երգը։ Իր հայտնիությամբ ստեղծագործությունը կարճ ժամանակում iTunes սերվիսում զբաղեցրել է առաջին հորիզոնականը՝ առաջ անցնելով Օլգա Բուզովայի «Ջուր» ստեղծագործությունից։ Սակայն որոշ ունկնդիրներ բացասական են գնահատել սկսնակ երգչուհու վոկալային ունակությունները՝ համեմատելով նրան Բուզովայի հետ։ 2020 թվականի փետրվարի 14-ին ՏՆՏ-Music երաժշտական ալիքում թողարկվել է երկրորդ երգի առաջին տեսահոլովակը, որը կոչվել է «Ոչ այնպես ինչպես բոլորի մոտ»։

Այլ գործունեություն 
Դարյան զբաղվում է բարեգործությամբ,  «Ռեյ» հիմնադրամի կամավոր է և #DreamOne Ռուսաստանի հիմնադրամի բարեգործական ծրագրի մասնակից։

2017 թվականի մայիսին Դարյան հանդիպում է ունեցել երկրպագուների հետ, որի ժամանակ ներկա են եղել ավելի քան 700 մարդ։

Մրցանակներ և անվանկարգեր 
2018 թվականին PEOPLETALK պորտալի վարկածով՝ «Ազնիվ մրցանակ»-ի քվեարկության արդյունքներով Դարյա Կլյուկինան դարձել է տարվա բլոգեր։

Ծանոթագրություններ

Արտաքին հղումներ 
 Дарья Клюкина в Instagram
 Официальный сайт Дарьи Клюкиной
 
 Ютуб-канал Дарьи Клюкиной
 
 Дарья Клюкина: «Я никогда не перестану доверять людям», Elle.ru 
 Участница шоу «Холостяк» Дарья Клюкина рассказала нам все о своей победе peopletalk.ru-ում

1994 ծնունդներ
Կինոդերասանուհիներ
Ռուս մոդելներ